Ar gevredigezh D.A.O. (Deskiñ d’an oadourien) a zo he fal sikour an deskidi, ar gelennerien hag an aozadurioù dre ziorren an eskemmoù etrezo, micherelaat ar c’helenn brezhoneg d’an dud deuet ha lakaat ar c’helenn-se war-wel. Digoret he doa he lec’hienn genrouedad nevez un nebeud mizioù ‘zo, hag abaoe n’he deus ket paouezet d’he finvidikaat a-benn kinnig binviji deskiñ, kelenn ha dafar pedagogel liesseurt d’an deskerien ha d’ar re a gelenn.